CELEX: E2011J0001
Language: ro
Date: 2011-12-15 00:00:00
Title: Hotărârea Curții din 15 decembrie 2011 în cauza E-1/11 – Dr A (Libera circulație a persoanelor – Directiva 2005/36/CE – Recunoașterea calificărilor profesionale – Protecția sănătății publice – Nediscriminare – Proporționalitate)

11.10.2012   
            
            
               RO
            
            
               Jurnalul Oficial al Uniunii Europene
            
            
               C 307/22
            
         HOTĂRÂREA CURȚII
   din 15 decembrie 2011
   în cauza E-1/11
   Dr A
   (Libera circulație a persoanelor – Directiva 2005/36/CE – Recunoașterea calificărilor profesionale – Protecția sănătății publice – Nediscriminare – Proporționalitate)
   2012/C 307/08
   În cauza E-1/11 Dr A – CERERE adresată Curții, în temeiul articolului 34 din Acordul între statele AELS privind instituirea unei Autorități de Supraveghere și a unei Curți de Justiție, de către Statens helsepersonellnemnd (organismul însărcinat cu soluționarea căilor de atac formulate de personalul medical din Norvegia), cu privire la interpretarea Directivei 2005/36/CE și a altor acte normative ale SEE, Curtea, alcătuită din Carl Baudenbacher, președinte, Per Christiansen și Páll Hreinsson (judecător-raportor), judecători, a pronunțat, la 15 decembrie 2011, o hotărâre al cărei dispozitiv prevede următoarele:
   
               —
            
            
               în principiu, Directiva 2005/36/CE nu împiedică autoritățile din statele SEE să aplice norme naționale care prevăd dreptul de a refuza o autorizație de exercitare a profesiei de medic în cazul unui solicitant migrant dintr-un alt stat membru al SEE care îndeplinește cerințele prevăzute de directivă pentru a obține recunoașterea reciprocă a calificărilor profesionale;
            
         
               —
            
            
               cu toate acestea, un stat membru al SEE poate acorda o autorizație, cu condiția ca solicitantul să aibă cunoștințele lingvistice necesare exercitării profesiei pe teritoriul statului respectiv;
            
         
               —
            
            
               mai mult, un stat membru al SEE poate să suspende sau să retragă o autorizație de exercitare a profesiei de medic pe baza informațiilor privind aptitudinile personale ale unui medic migrant referitoare la calificările profesionale, altele decât competențele lingvistice, cum sunt cele în cauză, numai în cazul în care cerințele respective sunt justificate și proporționale din punct de vedere obiectiv pentru a atinge obiectivul privind protecția sănătății publice și în cazul în care informațiile respective ar putea genera, de asemenea, o suspendare sau o retragere a autorizației de exercitare a profesiei pentru un medic din țara respectivă. În cazul în care, la momentul evaluării, autoritățile competente constată existența unor astfel de motive de suspendare sau de retragere, autorizația poate fi refuzată.